Ebes Községi Önkormányzat Képviselő-testületének

**19/2012. (XI. 06.) Ör. sz. rendelete**

**az önkormányzati elismerő címek és kitüntetések adományozásáról szóló 1/2000.(I.19.) Ör. számú rendeletének módosításáról**

Ebes Községi Önkormányzat Képviselő-testülete az önkormányzati elismerő címek és kitüntetések adományozásáról szóló 1/2010. (I.29.) Ör. sz. rendeletével módosított 1/2000.(I.19.) Ör. számú rendeletének (a továbbiakban: R.) módosításáról az alábbi rendeletet alkotja:

**1. §**

A R. 1.§-ának (1), (2) bekezdése az „elismerő cím és kitüntetés” szövegrész után kiegészül a „díj” szóval.

**2. §**

A R. az alábbi 8/A. §-szal egészül ki:

**„Ebes Ifjú Tálentuma” díj**

**8/A. §**

(1) Az Ebes Ifjú Tálentuma Díj annak az ebesi lakos természetes személynek adományozható, aki

a.) alap-, közép vagy felsőfokú tanulmányokat folytat és

b.) a 30. életévét legkésőbb az adományozás évében tölti be és

c.) huzamosabb időn keresztül kimagasló tanulmányi, vagy művészeti, vagy tudományos, vagy sporteredményt ért el. A díj annak is adományozható, aki országos tanulmányi, vagy sportverseny döntőjében helyezést ért el.

(2) A díjat az önkormányzat adományozza évente iskolai kategóriánként (alap-, közép, felsőfokú oktatási intézmény) legfeljebb három-három személynek.

(3) A díjak adományozására bárki javaslatot tehet, amelynek határideje minden év december 31. napja. A javaslatokat írásban – rövid indokolással ellátva - a polgármesternek címezve kell benyújtani a Polgármesteri Hivatalba.

(4) A beérkezett javaslatokról a képviselő-testület titkos szavazással minősített többséggel dönt. Amennyiben egy iskolai kategóriában több jelölt van, mint amennyi a kiosztható díjak száma, abban az esetben a három legtöbb támogató szavazatot kapott jelölt válik díjazottá. Szavazategyenlőség esetén az egyenlő szavazatot kapott jelöltek között sorsolással kell eldönteni a díjazott személyét.

(5) A díjak átadására minden évben a március 15.-i községi ünnepségen kerül sor. Az 1. számú mellékletben meghatározott emléktárgyat, valamint egy díszes oklevelet és a pénzjutalmat a polgármester adja át.

(6) A díjazottakról a jegyző külön Díszkönyvet vezet.

1. A díjak visszavonására a 6. §-ban foglaltakat kell alkalmazni.

**3. §**

A R. 9.§-ának (1), (3) és (4) bekezdése az „cím és a kitüntetés” szövegrész után kiegészül a „díj” szóval.

**4. §**

(1) A R. Melléklete kiegészül az alábbi 2/A ponttal:

„2/A Az Ebes Ifjú Tálentuma díjjal járó emléktárgy és díszes oklevél leírása:

a./ Emléktárgy:

Kőrisfából készült műalkotás. A talapzat méretei: 15 cm x 3 cm x 2 cm. A felső rész méretei: 22 cm x 14 cm x 2 cm. Középen szimmetrikusan lapos fafaragással készített 15 cm x 10 cm méretű életfás motívum helyezkedik el. A motívum alatt kör alakú 6 cm átmérőjű kerámia található, amely Ebes Község címerét ábrázolja. A tetején az „Ebes Ifjú Tálentuma Díj” és az adományozás évszáma helyezkedik el félkörívben.

b./ Oklevél: A/5–ös méretű, díszmappában kerül átadásra, tartalma

- adományozó megjelölése,

- „Ebes Ifjú Tálentuma Díj” felirat,

- kitüntetést adományozó határozat száma, kelte,

- adományozott neve, lakcíme,

- adományozás kelte,

- polgármester és jegyző aláírása,

- képviselő- testület bélyegzője.”

(2) A R. Melléklete kiegészül az alábbi 3/C ponttal:

„3/C Az „Ebes Ifjú Tálentuma Díj”-jal járó pénzjutalom összege díjazottanként: megegyezik a mindenkori közszolgálati tisztviselői illetményalap 50 %-ával.

A 3. pontban meghatározott összegeket ezer forintra kerekítve kell megállapítani.”

**5. §**

(1) A képviselő-testület hatályon kívül helyezi az önkormányzati elismerő címek és kitüntetések adományozásáról szóló 1/2000.(I.19.) Ör. számú rendeletének módosításáról szóló 1/2010. (I.29.) Ör. sz. rendeletét.

(2) Jelen rendelet a kihirdetése napján lép hatályba és a kihirdetését követő napon hatályát veszti.

Ebes, 2012. október 24.

###  Szabóné Karsai Mária s.k. Dr. Hajdu Miklós s.k.

###  polgármester jegyző